Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az Alkotmánybíróság 39/1997. (VII. 1.) AB határozatában ebbõl kiindulva a következõket állapította meg:
Paragraph Index: 188

Az Alkotmánybíróság 39/1997. (VII. 1.) AB határozatában ebbõl kiindulva a következõket állapította meg: „Ebben a körben a közfeladat kétségkívül közigazgatási feladat, amelyhez a köztestületnek megfelelõ hatáskörökkel is rendelkeznie kell; a köztestület a helyi önkormányzatok mellett az önkormányzás egy másik, önálló válfaját, a testületi önkormányzatot valósítja meg. Közfeladatnak minõsül az is, ha az állam egy adott szakma teljességét érintõ kérdésekben való tanácsadó közremûködés céljából hoz létre köztestületet; úgy, hogy az e feladat ellátásához szükséges szervezettel és hatáskörökkel is ellátja. Közfeladatot láthat el az olyan testületi önkormányzat is, amely az adott hivatás minden gyakorlója számára a foglalkozás szabályait érintõ normaalkotást végez, s ezeket szankcionálja. E két utóbbi feladat megvalósítása során is részben közhatalmi jogosítványokkal él a köztestület; a határok az átruházott közigazgatási és egyéb — például belsõ igazgatási — feladatok között nem élesek. A közfeladat fogalma tehát szélesebb a hatósági jogkör gyakorlásánál, amely viszont esetenként, és a szükséghez képest a közfeladat ellátásának egyik nélkülözhetetlen eszköze lehet. A köztestületi minõség elismeréséhez az Alkotmánybíróság elegendõnek tekinti, ha a legfontosabb feladok tekintetében a közfeladati jelleg fennáll.” (ABH 1997, 263., 268.) A Vt. 1. § (1) bekezdése a szabályozás fõ célját akként fogalmazza meg, hogy a törvény „a Magyar Köztársaság területén vadon élõ állatfajok közül a vadászható állatfajok természetes állapota fenntartásának igényével tartalmazza a vadászati jog gyakorlásának, hasznosításának, a vadászható állatfajok és élõhelyük védelmének, a vadgazdálkodás, a vadászat, továbbá a vad által és a vadászat során, valamint a vadban okozott károk megtérítésének szabályait, továbbá a vadászati jog jogellenes hasznosítása során alkalmazható bírságokat és egyéb szankciókat, a vadászati igazgatással összefüggõ állami feladatokat és hatásköröket.” A Vt. 50. § (1) bekezdése a vadászatra jogosultat arra kötelezi, hogy a vadgazdálkodási üzemtervben és az éves vadgazdálkodási tervben foglaltak szakszerûségének biztosítása, továbbá a vad és élõhelyének védelme érdekében vadászati szakszemélyzetként a szakirányítási feladatok ellátására vadászterületenként egy, illetve minden megkezdett háromezer hektár után legalább egy, a külön jogszabályban meghatározott képesítéssel és vadászlõfegyver tartási engedéllyel rendelkezõ, az Országos Magyar Vadászkamara (a továbbiakban: kamara) által nyilvántartásba vett hivatásos vadász igénybevételérõl önállóan vagy más jogosulttal közösen gondoskodni. E szakasz (4) bekezdése értelmében hivatásos vadász igénybevételének minõsül, ha a jogosult megfelelõ képesítéssel rendelkezik, és a kamaránál hivatásos vadászként nyilvántartásba vették. A Vt. 51. § (2) bekezdése a kamarának azt a kötelezettségét rögzíti, hogy a hivatásos vadászokról a külön törvényben foglaltak szerint nyilvántartást kell vezetnie. A természet védelmének követelményei nem csupán a vadállomány megóvását, hanem adott esetben annak csökkentését, a Vtv. 80. § (1) bekezdésében meghatározott feladatok ellátását is szükségessé teszik: „[H]a egyes vadfajok állománya a mezõgazdasági vagy erdõgazdálkodási tevé- 2002/130. szám kenység folytatását, az élõhelyen található termékeket, terményeket, a mesterséges vizek halállományát, a vadászterület biológiai életközösségét, valamint a védett természeti területet jelentõsen veszélyezteti, kezdeményezhetõ az adott vadfaj állományának csökkentése.” A vad védelmét, a vadgazdálkodást, valamint a vadászati jog gyakorlását, hasznosítását érintõ jogszabályokról, továbbá egyrészt a hivatásos vadászképzésrõl, másrészt a szakmai továbbképzés követelményszintjérõl való véleménynyilvánítás a fent megjelölt, a Vt. által is hangsúlyozott alkotmányos cél érdekében történik. A Vkt. 1. § (1) bekezdése szerint az Országos Magyar Vadászkamara a hivatásos, valamint a sportvadászok önkormányzattal rendelkezõ, közfeladatokat, továbbá általános szakmai érdekképviseleti feladatokat is ellátó köztestülete. A Vkt. 3. § b) pontjában írt kérdésekben a véleménynyilvánítás jogával kapcsolatban megemlítendõ, hogy az

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes